stanford-oval/wikipedia huggingface dataset:
Santtu Karhu & Talvisovat
Yhtyeen nimi

Yhtyeen nimi tarkoittaa talvivaatteita (vertaa suomen sotisopa). Nimen valintaan on kuitenkin vaikuttanut talvisovat-sanan härnäävä vaikutus suomenkielisiin ihmisiin, jotka helposti yhdistävät nimen talvisotaan.
Jäsenet

Santtu Karhu
Fjodor Astašov
Artjom Undalov
Andre Lukin
Levytykset > Singlet

Airotoi veneh / Syvysharmavus (EiNo,  1990)
Omien aigoin legendat / Aunuksen Anja (EiNo,  1991)
Levytykset > Pitkäsoitot

Pahoin brihoin pajatukset (omakustanne,  2001)
Hyvästit Karjala (Hot Igloo,  2003)
Terveh Petroskoi (Hot Igloo,  2006)
Allus oli muna (Hot Igloo,  2009)
E.L.O.S. – Live in Studio (Nuori Karjala,  2009)
Levytykset > Kokoelmat, joilla mukana

Happy Faces (2003)
Tervetuloa Kioskin Vol.2 (2004)
Karjala - CD N 72 (2004)
Dokumentti

Santtu Karhu – livvin kielellä (dokumentti, QuetzalCoatl Production, 2004)
Aiheesta muualla

Talvisovat - virallinen sivu (Arkistoitu – Internet Archive).
Talvisovat rokkaa Karjalan puolesta. Ylen Elävä arkisto.
Ghadamés

| Ghadamés |
| --- | --- |
Valtio:  Libya
Alue:  Nālūt
Korkeus:  357 m
Väkiluku (2006):  9 874
Infobox OKVirheellinen NIMI-arvo: 
| Ghadamés |
| --- | --- |
 Ghadamésin vanhaa kaupunkia
Maailmanperintökohde
Sijainti:  Libya  30°08′N, 09°30′E
Tyyppi:  kulttuuri
Kriteerit:  V
Tunnusnumero:  362
Valintahistoria
Valintavuosi:  1986
 Ghadamés
Ghadamés (arab. غدامس‎‎, berb. ɛadēməs) on keitaalla sijaitseva kaupunki Libyan länsiosassa, noin 550 kilometriä Tripolista lounaaseen. Sitä kutsutaan myös erämaan helmeksi.  Ghadamésissä asuu vajaat kymmenentuhatta henkeä, enimmäkseen tuaregi-berbereitä.
Ghadamés on Saharan alueen vanhimpia kaupunkeja. Sen asuintalot on jaettu pystysuunnassa: pohjakerrokset toimivat varastoina, keskikerroksessa on perheen asuintilat ja kattoterassit on varattu naisten ulkoilupaikoiksi.
Ghadamésin vanha kaupunki on Unescon maailmanperintökohde. Tuaregiklaaneilla on muurien suojaamassa vanhassa kaupungissa omat alueensa, jonne he kokoontuvat edelleen sukujuhliin, vaikka heille on osoitettu varsinaiset asuinsijat muualta.
First Love

| First Love Hikaru Utada |
| --- | --- | --- |

Studioalbumin tiedot
 Julkaistu: 10. maaliskuuta 1999
 Tuottaja(t): Akira Miyake Teruzane Sking Utada
 Tyylilaji: J-pop
 Kesto: 54.17
 Levy-yhtiö: Toshiba-EMI
Hikaru Utadan muut julkaisut
| Precious 1998 | First Love 1999 | Distance 2001 |
Singlet albumilta First Love
 ”Automatic” / ”Time Will Tell” Julkaistu: 17. helmikuuta 1999  ”Movin’ on Without You” Julkaistu: 17. helmikuuta 1999  ”First Love” Julkaistu: 28. huhtikuuta 1999
First Love on Hikaru Utadan ensimmäinen albumi. Japanissa levyä on myyty tähän mennessä 7 650 000 kappaletta ja maailmanlaajuisesti yhteensä 9 700 000, mikä tekee siitä koko Japanin historian myydyimmän albumin. Utada itse on kirjoittanut ja sovittanut levyn kaikki kappaleet lukuun ottamatta raitoja 5 ja 7.
Kappaleet

Automatic – 5.28
Movin' on Without You – 4.37
In My Room – 4.19
First Love – 4.17
Amai Wana - Paint It, Black – 5.02  (甘いワナ, alkup. Paint It, Black, san. Mick Jagger ja Keith Richards)
Time Will Tell – 5.26
Never Let Go – 3.57
B&C – 4.20
Another Chance – 5.21
Interlude – 0.16
Give Me a Reason – 6.22
Automatic – 4.37  (Johnny Vicious Remix, bonuskappale)
Listat

First Love - Oricon Myyntilista (Japani)
| Julkaisu | Lista | Korkein sijoitus | Myynti kokonaisuudessaan | Listaviikkoja |
| --- | --- | --- | --- | --- |
| 10. maaliskuuta, 1999 | Oricon päivittäinen albumilista | #1 |  |  |
| 10. maaliskuuta, 1999 | Oricon viikoittainen albumilista | #1 | 7,648,000 | 84 |
| 10. maaliskuuta, 1999 | Oricon vuosittainen albumilista | #1 |  |  |
| 10. maaliskuuta, 1999 tähän päivään asti | Parhaiten koskaan myyneet albumit Japanissa | #1 |  |  |
Grand Tour (täsmennyssivu)

Grand Tour voi tarkoittaa seuraavia:
Grand Tour, aatelisten nuorten miesten suorittama sivistysmatka
Grand Tour, maantiepyöräilyn suuri ympäriajo
The Grand Tour, brittiläinen autoja käsittelevä televisio-ohjelma
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Grand Tour”, voi hakea sivunnimihaulla, laajalla sivunnimihaulla tai tekstihaulla.
First It Giveth

| ”First It Giveth” Queens of the Stone Age |
| --- | --- | --- |

Singlen tiedot
 Albumilta: Songs for the Deaf
 Äänitetty : 2002
 Julkaistu: 18. elokuuta 2003
 Formaatti: 2x CD
 Tekijä(t): Josh Homme Nick Oliveri
 Tuottaja(t): Josh Homme Eric Valentine
 Tyylilaji: alternative rock, stoner rock
 Kesto: 03.18
 Levy-yhtiö: Interscope Records
Queens of the Stone Agen muut singlet
| ”Go with the Flow” 2003 | ”First It Giveth” 2003 | ”Little Sister” 2004 |
First It Giveth on yhdysvaltalaisen rockyhtye Queens of the Stone Agen kappale, joka julkaistiin kolmantena singlenä yhtyeen kolmannelta albumilta Songs for the Deaf 18. elokuuta 2003. Kappale on yhtyeen laulaja Josh Hommen ja basisti Nick Oliverin kirjoittama ja sille kuvattiin aiempien singlejen tapaan musiikkivideo.
”First It Giveth” ylsi Britannian singlelistalla parhaimmillaan sijalle 33. Singlen B-puolena julkaistiin kaksi cover-kappaletta ja kaksi remixiä.
Kappaleet > Britannian CD-julkaisu > CD 1

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | First It Giveth | Homme, Oliveri | 3.18 |  |  |  |  |  |  |
| 2. | Wake Up Screaming (Subhumans -cover)  | Subhumans | 4.58 |  |  |  |  |  |  |
| 3. | You Think I Ain’t Worth a Dollar, But I Feel Like a Millionaire (Troy mix)  | Homme, Mario Lalli | 2.14 |  |  |  |  |  |  |
|  |  |  | 10.20 |  |  |  |  |  |  |
Kappaleet > Britannian CD-julkaisu > CD 2

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | First It Giveth | Homme, Oliveri | 3.18 |  |  |  |  |  |  |
| 2. | The Most Exalted Potentate of Love (The Cramps -cover)  | The Cramps | 2.46 |  |  |  |  |  |  |
| 3. | A Song for the Deaf (the blind can go get fucked remix)  | Homme, Oliveri, Lanegan | 5.02 |  |  |  |  |  |  |
| 4. | First It Giveth (CD-Rom Video)  | Homme, Oliveri | 3.18 |  |  |  |  |  |  |
|  |  |  | 13.54 |  |  |  |  |  |  |
Gazan taistelu

Gazan taistelu -nimisiä taisteluita on ollut usea:
Gazan taistelu 312 eaa., Egyptin ja Makedonian välillä
Rafian taistelua 217 eaa. Egyptin ja seldžuukkien välillä on kutsuttu myös Gazan taisteluksi
Ensimmäisessä maailmansodassa britit ja ottomaanit ottivat Gazassa yhteen kolme kertaa:
Ensimmäinen Gazan taistelu 26. maaliskuuta 1917
Toinen Gazan taistelu 19. huhtikuuta 1917
Kolmas Gazan taistelu 31. lokakuuta – 7. marraskuuta 1917
Gazan taistelu palestiinalaisten Fatah ja Hamas -järjestöjen välillä vuonna 2007.
Operaatio Valettu lyijy –  Israelin hyökkäys Gazaan vuoden vaihteessa 2008-2009.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Gazan taistelu”, voi hakea sivunnimihaulla, laajalla sivunnimihaulla tai tekstihaulla.
Slovakian parlamenttivaalit 2020

Slovakian vuoden 2020 parlamenttivaalit pidettiin 29. helmikuuta. Niissä valitaan maan kansallisen neuvoston 150 edustajaa seuraavaksi nelivuotiskaudeksi.
Äänestäminen

Äänioikeus on kaikilla vähintään 18-vuotiailla Slovakian kansalaisilla.
Äänestyspaikat ovat auki kello 7–22. Äänestyskopissa henkilö valitsee ensin sen puolueen lipukkeen, jota hän aikoo äänestää ja valitsee sitten tältä listalta enintään neljä itselleen mieleisintä ehdokasta.
Ne, jotka ovat esim. sairaalahoidossa vaalipäivänä, voivat pyytää liikkuvan äänestyspisteen järjestämistä sairaalaan. Mikäli henkilö haluaa korjata väärin täytetyn äänestyslipukkeensa ennen sen laittamista uurnaan, hän voi pyytää uutta lipuketta vaalitoimitsijoilta. Virheellisesti täytetyistä ja tyhjistä äänestyslipukkeista on luovuttava äänestyspaikalla tai henkilölle voidaan langettaa 33 € suuruinen sakko..
Yli 55 000 äänioikeutettua on ilmoittanut haluavansa äänestää kirjeitse, mikä on ennätyssuuri määrä. Ulkomailla asuvat slovakialaiset voivat äänestää ainoastaan kirjeitse..
Lähtöasetelmat

Vaalien alla Slovakian kansallisen neuvoston kokoonpano on seuraavanlainen:
| Puolue | Johtaja | Paikkoja |
| --- | --- | --- |
| Smer-SD | Robert Fico | 48 |
| Slovakian kansallispuolue | Andrej Danko | 16 |
| Most-Híd | Béla Bugár | 10 |
| Vapaus ja solidaarisuus | Richard Sulík | 11 |
| Kotleba | Marian Kotleba | 10 |
| Tavalliset ihmiset-NOVA | Igor Matovič ja  Gábor Grendel | 10 |
| Me olemme perhe | Boris Kollár | 9 |
| Sitoutumattomat | – | 32 |
Vaaleihin osallistuu yhteensä 25 puoluetta. Ehdokkaita on 2736, joiden keski-ikä on 46 vuotta..
Tulokset

| Puolue | Kannatus | Paikat |
| --- | --- | --- |
| Tavalliset ihmiset | 25,02 % | 53 |
| Smer-SD | 18,29 % | 38 |
| Me olemme perhe | 8,24 % | 17 |
| Kotleba | 7,97 % | 17 |
| SaS | 6,22 % | 13 |
| Ihmisten vuoksi | 5,77 % | 12 |
Most-Híd menetti kaikki paikkansa saatuaan vain 2,05% kannatuksen. PS-SPOLU -vaaliliitto ei myöskään saanut yhtään edustajaa läpi, sillä vaaliliitoille on asetettu 7% äänikynnys. Vaaliliitto tosin oli toiseksi suurin Bratislavassa.
Äänestysaktiivisuus oli 65,8%, joka oli nousua viime vaaleihin verrattuna.
Voittajapuolueen puheenjohtajan, Igor Matovičin, oletetaan aloittavan hallitusneuvottelut ja sulkevan Smer-SD:n niiden ulkopuolelle saman tien. Matovičin kampanjan keskeinen osa oli ko. puolueen ja sen puheenjohtajan Robert Ficon vastustaminen..
Glasifluviaaliset ja fluviaaliset kulutusluolat

Glasifluviaaliset ja fluviaaliset kulutusluolat ovat luolia, jotka ovat syntyneet jäätikköjokien ja muiden jokien virtauksen aiheuttaman eroosion myötä. Nämä luolat voivat olla epätavallisen suuntaisia hiidenkirnuja. Ne voivat olla myös rakoluolia, joita veden virtaus on laajentanut. Ne voivat olla myös lippaluolia, jotka ovat syntyneet jäätikköjoen kuluttaessa kallion alaosaa, joka on jo aiemmin rakoillut tai rapautunut. Nämä luolat ovat pienikokoisia. Kirkkonummen Högbertin luola ja Vehmersalmen Kangasmäen Pirunpesä ovat syntyneet mannerjäätikön sulamisvesien vaikutuksesta kallioissa jo aikaisemmin olleisiin rakoihin. Juupajoen Matkusvuoren lippaluola on lippaluola, joka on syntynyt siten, että sekä mannerjäätikkö että myöhemmin jäätikön sulamisvedet ovat aiheuttaneet lippaan eroosiota. Kuusamon Halosen uuni on syntynyt ajoittaiset veden virtauksen aiheuttaman piping-eroosion myötä.
Serhat

| Serhat |
| --- | --- |
 Serhat Eurovision laulukilpailun lehdistötilaisuudessa vuonna 2016.
Henkilötiedot
Koko nimi:  Ahmet Serhat Hacıpaşalıoğlu
Syntynyt: 24. lokakuuta 1964 (ikä 59) Istanbul, Turkki
Ammatti:  laulaja, tuottaja, TV-juontaja
Muusikko
Aktiivisena:  1994–
Tyylilajit:  pop, dance, latino
Aiheesta muualla
www.serhatofficial.com
  [ Muokkaa Wikidatassa ] [ ohje ]  
Serhat esiintymässä Golden Butterfly Awards -tilaisuudessa marraskuussa 2015.
Ahmet Serhat Hacıpaşalıoğlu (s. 24. lokakuuta 1964 Istanbul), tunnettu taiteilijanimellä Serhat, on turkkilainen laulaja, tuottaja ja televisiojuontaja. Hän on edustanut Eurovision laulukilpailussa kahdesti San Marinoa, vuosina 2016 ja 2019.
Serhat syntyi ja varttui Istanbulissa. Hänen tuottajanuransa alkoi vuonna 1994 kun hän perusti oman yhtiönsä End Productions. Samana vuonna hän alkoi tuottaa ja juontaa televisio-ohjelmaa Riziko! TRT-kanavalla. Se oli turkkilainen versio Jeopardy!-tietokilpailusta. Serhatin ensimmäinen levy Rüya-Ben Bir Daha julkaistiin vuonna 1997, ja muusikonura lähti käyntiin. Hän jatkoi musisointia juontaja- ja tuottajatehtäviensä ohella. ”Total Disguise” (duetto Viktor Lazlon kanssa) julkaistiin 2004, ”Chocolate Flavour” tuli 2005. ”I Was So Lonely”, ”No No Never (Moscow-Istanbul)” sekä ”Ya + Ti” (venäläinen versio laulusta "Total Disguise") julkaistiin vuonna 2006. Kaikki kolme viimeksi mainittua kappaletta olivat duettoja Tamara Gverdtsitelin kanssa. Serhatin viimeisin levy, Je M’Adore, julkaistiin 2014.
Elämä

Serhat syntyi 24. lokakuuta 1964 Istanbulissa, Turkissa. Hänen vanhempansa olivat kotoisin Trabzonista ja isä, İsmail Hakkı, toimi meriupseerina. Serhat kävi peruskoulun İcadiyessa, Üsküdarissa ja myöhemmin yläasteen Deutsche Schulessa Beyoğlussa, Istanbulissa. Hän valmistui Istanbulin yliopiston hammastieteen laitoksesta 1988. Vuonna 1990 hän suoritti kahden kuukauden varusmiespalveluksen Burdurissa.
Ura > TV-sarjat ja tapahtumat

Vuonna 1994 Serhat perusti oman tuotantoyhtiönsä End Productions. Tehtyään sopimuksen TRT:n kanssa yhtiö alkoi tuottaa tietokilpailua Riziko!, turkkilaista versiota ohjelmasta Jeopardy!. Serhat myös juonsi tätä kilpavisaa, jonka lähetykset alkoivat 3. lokakuuta 1994. 1995 hänelle myönnettiin kaksi Golden Butterfly -palkintoa (turkiksi: Altın Kelebek). Toinen oli parhaan juontajan palkinto ja toinen ohjelmasta Riziko!, joka valittiin vuoden parhaaksi tietokilpailuohjelmaksi. Vuonna 1996 hän sai uudelleen palkinnon vuoden parhaasta tietokilpailuohjelmasta. Ohjelmasta tehtiin 430 osaa ennen kuin se lopetettiin 1996. Samana vuonna alettiin lähettää kilpavisaa Hedef 4 (turkkilainen versio ohjelmasta Connect Four) TRT 1:ssä ja sen tuotti End Productions. 1997 hän alkoi tuottaa tietokilpailuohjelmaa Altına Hücum (turkkilainen versio ohjelmasta Midas Touch) Kanal 6:lle ja tätä lähetettiin kaikkiaan 72 osaa vuoden aikana. Vuonna 1998 Riziko! palasi kuvaruutuun, nyt Kanal 7:ssä ja Serhat ohjelman juontajana. Samana vuonna Hedef 4:ää alettiin lähettää Kanal 7:llä ja lähetykset jatkuivat koko vuoden 1999. Riziko! pyöri niin ikään koko vuoden 1999 jolloin Serhat myös lanseerasi Kanal 7:llä talk shownsa Serhat'la Rizikosuz, jonka juontajana hän toimi ja jota lähetettiin 6 osaa. Vuonna 2000 Riziko! palasi Kanal 7:lle ja sitä lähetettiin 65 osaa. Syyskuusta 2005 lähtien Serhat juonsi yhdessä Katerina Moutsatsoun kanssa Show TV:n Kalimerhaba, jonka tuotti End Productions. Loppuvuodesta 2009 Serhat perusti tanssiorkesterin "Caprice the Show". Orkesteriin kuului 18 muusikkoa ja se esiintyi ahkerasti seuraavien vuosien aikana.
Serhat järjesti vuosittaisia tapahtumia kuten High Schools Music Contest (Liselerarası Müzik Yarışması, vuodesta 1998), Megahit-International Mediterranean Song Contest (Megahit-Uluslararası Akdeniz Şarkı Yarışması, 2002-2004) ja Dance Marathon (Dans Maratonu, lukioiden ja korkeakoulujen välisen tanssikilpailun joka järjestetään alkaen vuodesta 2009).
Ura > TV-sarjat ja tapahtumat > Produktiot

| TV-sarjat | Kanava | Vuonna | Toiminut> Juontajana | Toiminut> Tuottajana | Lisätietoja |
| --- | --- | --- | --- | --- | --- |
| Riziko! | TRT 1 Kanal 7 Kanal 7 | 1994–96 1998–99 2000 |  |  |  |
| Hedef 4 | TRT 1 Kanal 7 | 1996–98 1998–99 |  |  |  |
| Altına Hücum | Kanal 6 | 1997 |  |  |  |
| Serhat'la Rizikosuz | Kanal 7 | 1999 |  |  |  |
| Kalimerhaba | Show TV | 2005 |  |  | Juontajana yhdessä Katerina Moutsatsoun kanssa |
Ura > Muusikonura

Serhatin muusikonura aukeni 1997 kun hän julkaisi singlensä jolta löytyy kappaleet "Rüya" ja "Ben Bir Daha". Vuonna 2004 seurasi single "Total Disguise", duetto ranskalaisen laulajan Viktor Lazlon kanssa. Tekstin ja musiikin kirjoitti Olcayto Ahmet Tuğsuz ja kappale levytettiin sekä englanniksi että ranskaksi. Levy sisälsi myös useita remixejä kappaleesta. Vuonna 2005 hän teki levyn "Chocolate Flavour" joka julkaistiin Kreikassa yhdessä "Total Disguisen" kanssa. 2008 hän levytti yhdessä venäläis-georgialaisen laulajan Tamara Gverdtsitelin kanssa "I Was So Lonely", "No No Never (Moscow-Istanbul)" ja "Ya + Ti" (venäläinen versio "Total Disguisesta"). Nämä kappaleet julkaistiin singleinä ja ne löytyvät myös Gverdtsitelisin albumilta Vozdushiy Potsyelui (2008).
Vuoden 2014 aikana Serhat alkoi työskennellä Ranskassa ja Saksassa. Hän julkaisi viidennen singlensä, ranskankielisen kappaleen ”Je M'Adore". Musiikkivideon ohjasi Thierry Vergnes ja se filmattiin Pariisissa. "Je M'Adore" oli listaykkönen viiden viikon ajan Deutsche DJ Black/Pop Chartsilla, ykköspaikalla Black 30:llä, kakkosena British Dance Chartsilla, kahdeksantena French Dance Chartsilla ja yhdeksäntenä Swiss Dance Chartsill. Serhat valittiin kappalellaan "I Didn't Know" San Marinon edustajaksi vuoden 2016 Eurovision laulukilpailuun, joka järjestettiin Tukholmassa 10., 12., ja 14. toukokuuta. Serhat valittiin uudelleen edustamaan San Marinoa vuoden 2019 Eurovision laulukilpailuun, joka järjestetään Tel Avivissa.
Ura > Muusikonura > Diskografia

1997: "Rüya-Ben Bir Daha"
2004: "Total Disguise" (duetto Viktor Lazlon kanssa)
2005: "Chocolate Flavour"
2008: "I Was So Lonely-No No Never" (duetto Tamara Gverdtsitelin kanssa)
2014: "Je M'Adore"
2016: "I Didn't Know"
Ura > Lisätietoja

Vuodesta 2010 Serhat toimii puheenjohtajana yhdistyksessä Verein der Ehemaligen Schüler der Deutschen Schule Istanbul (turkiksi: İstanbul Alman Liseliler Derneği) ja 2013 lähtien hän istuu Istanbul German High School Management Associationin johtokunnassa (saksaksi: Verein zum Betrieb der Deutschen Schule Istanbul, turkiksi: İstanbul Özel Alman Lisesi İdare Derneği).
Palkinnot ja tunnustukset

| Vuonna | Palkinto | Kategoria | Ohjelma | Sija |
| --- | --- | --- | --- | --- |
| 1995 | Golden Butterfly Awards | Vuoden paras miesjuontaja | Riziko! | Voitto |
| 1995 | Golden Butterfly Awards | Vuoden paras tietokilpailu | Riziko! | Voitto |
| 1996 | Golden Butterfly Awards | Vuoden paras tietokilpailu | Riziko! | Voitto |
1998: Fair Play Grand Prize by National Olympic Committee of Turkey
2003: FIDOF (International Federation of Festival Organizations) Annual Golden Transitional Media Ring of Friendship
2004: Golden Key of the City of Alexandria
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset kotisivut
Viralliset kotisivut - End Productions
Fuglsetfjorden

| Fuglsetfjorden |
| --- | --- |
Sijainti:  Sogn ja Fjordane,  Norja
Päävuono:  Sognevuono
Merialue:  Atlantin valtameri
Fuglsetfjorden on Sognevuonoon kuuluva sivuvuono Sognin ja Fjordanen läänissä Länsi-Norjassa. Vuono sijoittuu kokonaan Høyangerin kunnan alueelle.
Vuonon varrella sijaitsevat mm. Søreiden, Bjordalin ja Oslandin kylät.
Gimmestadin vanha kirkko

| Gimmestadin vanha kirkko Gimmestad gamle kyrkje |
| --- | --- |
 Kirkko vuonna 2007.
Sijainti:  Gloppen, Norja
Kirkkokunta:  Norjan kirkko
Hiippakunta:  Bjørgvinin hiippakunta
Rakentamisvuosi:  1692
Materiaali:  puu
Istumapaikkoja:  80
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Gimmestadin vanha kirkko (norj. Gimmestad gamle kyrkje) on Gloppenin kunnassa Norjassa sijaitseva puinen pitkäkirkko vuodelta 1692.
Aiheesta muualla

Kuvia tai muita tiedostoja aiheesta Gimmestadin vanha kirkko Wikimedia Commonsissa
George Sluizer

| George Sluizer |
| --- | --- |
 George Sluizer vuonna 2012.
Henkilötiedot
Syntynyt: 25. heinäkuuta 1932 Pariisi, Ranska
Kuollut: 20. syyskuuta 2014 (82 vuotta) Amsterdam, Alankomaat
Ammatti:  elokuvaohjaaja käsikirjoittaja tuottaja
Ohjaaja
Aktiivisena:  1956–2012
Tunnetuimmat ohjaukset:  Kadonnut (1988) Pelon hetket (1993)
Palkinnot
 Gouden Kalf (1983, 1988) 
Aiheesta muualla
Viralliset kotisivut
IMDb 
Elonet
George Sluizer (25. heinäkuuta 1932 Pariisi – 20. syyskuuta 2014 Amsterdam) oli alankomaalainen elokuvaohjaaja, jonka tuotanto sisältää sekä dokumentti- että näytelmäelokuvia. Hänen tunnetuin ohjaustyönsä on Kadonnut (Spoorloos) vuodelta 1988.
George Sluizerin vanhemmat olivat hollantilaista ja norjalaista syntyperää. Sluizer opiskeli elokuva-alaa Pariisissa vuosina 1954–1956 ja työskenteli Michael Andersonin ja Bert Haanstran assistenttina. Sittemmin hän ohjasi TV-dokumentteja National Geographicille Siperiasta ja Portugalista. Ensimmäisen näytelmäelokuvansa João en het mes hän ohjasi Brasiliassa vuonna 1972.
Sluizerin päätyö Kadonnut perustuu Tim Krabbén pienoisromaaniin Jäljettömiin, ja siitä tuli kansainvälinen menestys. Sluizer kutsuttiin Yhdysvaltoihin ohjaamaan elokuvan englanninkielinen uusintaversio Pelon hetket (1993), mutta sitä ei ole pidetty yhtä onnistuneena.
Sluizerin myöhempään tuotantoon kuuluu epäonninen draama Dark Blood, jonka kuvaukset jäivät kesken, kun pääroolin esittäjä River Phoenix kuoli huumausaineiden yliannostukseen. Vuonna 2012 Sluizer julkaisi elokuvasta version, joka sisältää kuvatun aineiston ja jonka ääniraidalla ohjaaja selostaa, mitä elokuvasta jäi puuttumaan.
Sluizer kuoli sydänvaivoihin 82-vuotiaana Amsterdamissa syksyllä 2014.
Filmografia

1961: De lage landen
1971: Stamping Ground
1972: João en het mes
1979: Kaksi naista (Twee vrouwen)
1982: Tepito Si
1983: Adios Beirut
1985: Red Desert Penitentiary
1988: Kadonnut (Spoorloos)
1992: Utz
1993: Pelon hetket (The Vanishing)
1996: Crimetime
1996: Mortinho por Chegar a Casa
1998: The Commissioner
2002: Kivinen lautta (La Balsa de Piedra)
2010: The Chosen One
2010: Homeland
2012: Dark Blood
Fuhrmannin oireyhtymä

Fuhrmannin oireyhtymä on geneettinen oireyhtymä, joka aiheuttaa erilaisia epämuodostumia.
Fuhrmannin oireyhtymään liittyy raajojen epämuodostumia. Poikkeavuuksille tyypillistä on korostuminen reisi- ja pohjeluissa sekä sormissa ja varpaissa. Pohjeluu voi puuttua kokonaan tai olla poikkeuksellisen pieni. Varpaita ja sormia voi puuttua tai olla ylimääräisiä. Ne ovat myös saattaneet kasvaa yhteen. Suurimmalla osalla Fuhrmannin oireyhtymästä kärsivistä on vajaakehittynyt lantio. Oireyhtymän muita piirteitä voivat olla muiden muassa jalkapöydän luiden puuttuminen tai yhteen kiinnittyminen, reisiluiden taipuneisuus ja huuli-suulakihalkio. Kliininen kuva on huomattavan vaihteleva yksilöllisesti ja perheittäin. Kehitysvammaisuutta ei kuitenkaan tavallisesti liity Fuhrmannin oireyhtymään.
Fuhrmannin oireyhtymä johtuu WNT7A-geenin mutaatiosta, mutta geenituotteen normaali tuotanto on vain osittain estynyt. Tässä Fuhrmannin oireyhtymä eroaa yleisesti ottaen vaikeammin oireilevasta Al-Awadi–Raas-Rothschildin oireyhtymästä, jossa geenituotteen tuotanto on estynyt täysin. Fuhrmannin oireyhtymä näyttää periytyvän peittyvästi autosomissa. Sen tarkka esiintyvyys on tuntematon, mutta sitä pidetään hyvin harvinaisena. Hoito on oireenmukaista. Geneetikko Walter Fuhrmann kuvasi mukaansa nimetyn oireyhtymän vuonna 1980.
Ghafir

Suuran Ghafir arabiankielinen kirjoitusasu.
Ghafir (arab. غافر‎, ġāfir,suom. Anteeksiantavan suura) on Koraanin 40. suura. Se luokitellaan mekkalaiseksi, mutta jakeet 56–57 ovat medinalaisia. Suura sisältää 85 jaetta. Nimensä suura on saanut jakeesta 2. Suuraa on kutsuttu myös Uskovaisen suuraksi (al-Mumin), jolloin viitataan jakeisiin 28–45.
Sisältö

Suura kertoo muun ohessa tarinan Mooseksesta jakeissa 23–50.
Skogerveienin kalliopiirrokset

| Skogerveienin kalliopiirrokset> Helleristningene i Skogerveien |
| --- | --- |

Sijainti
 Skogerveienin kalliopiirrokset
Koordinaatit:  59°43′30.98″N, 10°13′3.92″E
Valtio:  Norja
Historia
Tyyppi:  kalliopiirros
Aiheesta muualla
  Skogerveienin kalliopiirrokset Commonsissa 
Infobox OKVirheellinen NIMI-arvo: 
Skogerveienin kalliopiirrokset sijaitsevat Drammenin kunnassa Buskerud läänissä Norjassa. Yhteensä 9 kalliopiirrosta muodostaa yhden kuvakentän, joka ajoitetaan vuosiin 6000−4000 eaa. eli sen tekijät elivät mesoliittista kivikautta kalastaen ja metsästäen. Piirrokset esittävät maa- ja merieläimiä. Kaksi löydetyistä kuvakentistä on haudattu kadun ja pihamaan alle.